Trogirska diploma (1107.)
Godine gospodnjeg utjelovljenja MCVIII, V mjeseca, XXV dana, dvanaeste godine mog vladanja.
Ja Koloman kralj Ugarske, Hrvatske i Dalmacije zaklinjem se na sveti križ vama Trogiranima, svojim vjernim građanima (da ću održavati) čvrsti mir; meni i mom sinu i mojim nasljednicima neće plaćati tribut. A potvrđivat ću biskupa i kneza koga izaberu svećenstvo i puk. I dopustit ću da se služite svojim zakonom od starine, osim što će od gradske lučke pristojbe od stranačkih lađa kralj imati dvije trećine, knez trećinu, a biskup desetinu. I neću dopustiti da se u vašem gradu nastani nijedan Ugrin ili stranac osim onoga koga po svojoj volji zaželite. Kad pak k vama dođem da se krunim ili da s vama raspravljam o državnim poslovima, nikome se od građana neće nanositi nasilje nad njihovim kućama, (i primat ćete) samo onoga koga sami izaberete.
A učini li se slučajno jednom nekome to da ga moja vlast suviše tišti pa ustjedne ići drugamo, neka sa ženom i djecom i pratnjom i sa svim svojim slobodno ode.
A ovu zakletvu potvrdio je kralj i nadbiskup Lovro i ugarski župani.
Ja Ivan, dvorski župan, odobravam i potvrđujem.
Ja Appa, župan, odobravam i potvrđujem.
Ja Toma, biogradski župan, odobravam i potvrđujem.
Ja Jakov, boršodski župan, odobravam i potvrđujem.
Ja Ugudi vašvarski župan, odobravam i potvrđujem.
Ja Slavić, novogradski župan, odobravam i potvrđujem.

Izvori za hrvatsku povijest srednjega vijeka